كنيسة مار مرقس القبطيه ،هليوبوليس

كنيسة مارمرقس بشارع كليوباترا هى اول كنيسة قبطية أرثوذكسية اتبنت فى حى مصر الجديده ابتدى بناها من يوم الجمعة 16 يونيه 1922
وخلصت المباني سنه 1930 ورسم ايقوناتها فنان يوناني اسمه جورج بانتسوس

 حجر اساس الكنيسة 
اتحط حجر الاساس يوم الجمعة 16 يونيه 1922 بحضور الأنبا يوساب مطران الفيوم والجيزة

 مذابح الكنيسه 
 الاول وهو الرئيسى على اسم الشهيد مارمرقس شفيع الكنيسه
 التانى باسم الشهيد مارجرجس
 التالت فى على اسم السيده العذراء مريم

 المبانى اللى اتضافت للكنيسة 
 القاعة اتضافت سنه 1948 وكان ثمنها 1970 جنيه
 الملعب على قسم من القاعة
 قاعة القمص ابراهيم لوقا اتضافت سنه 1951 بحضور البابا يوساب التانى ، وافتتحها البابا كيرلس السادس فى 5 يونيو1964 واتدشن بيها مذبح مارمينا
 اتضافت للكنيسه فيلا على شارع بيروت وأرض على شارع أشمون وأخيراً فيلا القمص ابراهيم لوقا على شارع أشمون

 اباء الكنيسة المتنيحين اللى خدموا بيها 
 اول كهنة الكنيسة كان أبونا ابراهيم لوقا، ومن الكهنة المتنيحين اللى خدموا بيها أبونا برسوم وأبونا جرجس وأبونا مرقس افرام وأبونا عبد المسيح النخيلى وأبونا أنطونيوس امين.

 الباباوات اللى زارو الكنيسة 
 البابا يوساب التانى :فى نياحة أبونا ابراهيم لوقا للصلاة عليه ومرة اخرى لوضع حجر الاساس للقاعة
 البابا كيرلس السادس : سنه 1960 للصلاة وسنه 1964 لافتتاح القاعة
 البابا شنودة التالت: سنه 1973، ثم عدة مرات سنه 1981 للوعظ، ثم سنه 2000 فى الذكرى الخمسين لانتقال أبونا ابراهيم لوقا
 الأنبا باخوميوس القائم مقام البطريركى و مطران البحيرة و الخمس مدن الغربية و توابعها : فى يوم الثلاث 14 أغسطس 2012

 مارمرقس 
القديس مارمرقس وهو واحد من السبعين رسول اللى اختارهم السيد المسيح للكرازة والتبشير برسالة الانجيل وبيتلقب بكاروز الديار المصرية لأنه هوه اللى اسس كنيسة اسكندريه المصريه الارتودوكسيه

تصنيف:كنايس
تصنيف:تاريخ مصر القبطيه
تصنيف:مسيحيه
تصنيف:كنايس مصر